ডেস্ক রিপোর্ট : কর্মবিরতির নামে পরিবহন শ্রমিকদের ধর্মঘটে দেশে উত্তাপ ছড়াতেই যাত্রী ও রাস্তায় গাড়ি নিয়ে নামা চালকদের হেনস্তার কৌশল নিয়েছিল কর্মসূচি আহ্বানকারী বাংলাদেশ সড়ক পরিবহন শ্রমিক ফেডারেশন। ধর্মঘটকালে মৌলভীবাজার ও সুনামগঞ্জে দুই নবজাতক শিশুর মৃত্যুর দায় নিতে চাইছে না এই ফেডারেশন। এদিকে শ্রমিকদের ডাকা ৪৮ ঘণ্টার ধর্মঘটের সময় মানুষের মুখে কালি মাখানোর ঘটনাকে ‘জঘন্য’ কাজ বলে উল্লেখ করেছেন স্বরাষ্ট্রমন্ত্রী আসাদুজ্জামান খান। এসব ঘটনায় ভিডিও ফুটেজ দেখে জড়িত শ্রমিকদের বিরুদ্ধে মামলা করা হবে বলেও জানান তিনি।